title: Tigang Arta Tenget Jepang
text: Tigang Arta Tenget Jepang (basa Jepang: 三種の神器 Sanshu no Jingi/Mikusa no Kamudakara) inggih punika tigang arta sané kaaturang ring Sang Prabu Jepang ring upakara ngadegang ratu. Arta puniki wénten wastanné: Pedang Kusanagi, Suluh Yata no Kagami, miwah Manik Yasakani no Magatama. Arta puniki nyihnayang tigang kabecikan: kapurunan (pedang), kawicaksanan (suluh), miwah kapiolasan (manik). Tigang arta puniki kasimpen ring genah-genah sané singid miwah ring upakara ngadegang ratu wénten ring jeroning kotak-kotak, mawinan nénten wénten sané uning sapunapi kantenné sané patut, sajaba minaban Sang Prabu miwah akidik pamangku kémanten.